**A/A DO RESPONSABLE DA XEFATURA TERRITORIAL DE PROVINCIA / INSPECCIÓN MÉDICA**

Eu, …………., maior de idade, con número de tarxeta sanitaria …….., con DNI num …….. e con domicilio ao presentes efectos en …………,

**DESEXO EXPOÑER…**

FEITOS

1.- Son unha muller con endometriose diagnosticada dende hai …… anos e que actualmente veño sufrindo un recruamento da sintomatoloxía asociada con esta enfermidade que está a ter un forte impacto na miña calidade de vida.

2.- Manifestei esta circunstancia ao meu médico de Atención Primaria (….Nome e Apelidos….) durante a última consulta con data …… e hora……, e este facultativo non considera necesaria a miña derivación ao Servizo de Xinecoloxía do meu hospital de referencia.

3.- O meu médico de Atención Primaria ten coñecemento de que padezo esta enfermidade dende hai ………. Como, así lle fixen constar a través de diversos informes médicos que AXUNTO a este documento.

3.- A decisión de non derivarme ao Servizo de Xinecoloxía está a contradicir o procedemento ao que insta a “Guía de atención a las mujeres con endometriosis en el Sistema Nacional de Salud (SNS)” do Ministerio de Sanidade, Servizos Sociais e Igualdade, publicada en 2013, que se AXUNTA a este documento.

Segundo esta guía, unha muller diagnosticada de endometriose é susceptible de derivación aos Servizos de Xinecoloxía para: a) “determinar o grao de afectación”, confirmando o diagnóstico e estadio da mesma (mínima, leve, moderada ou grave/profunda), que pode variar no tempo; así coma, b) para establecer “un Plan de coidados, segundo a idade, o desexo xenésico e clínica”. En función desta diagnose, nun segundo paso, o caso volverá a Atención Primaria ou, para os casos graves, remitirase a un equipo multidisciplinar .

SOLICITO

1.- Que me sexa concedida unha consulta con carácter urxente no Servizo de Xinecoloxía do meu hospital de referencia para que podan valorar a situación actual do meu caso e poder dar resposta ao recruamento da miña sintomatoloxía.

2.- Que dende a Xefatura Provincial do Servizo Galego de Saúde á que me dirixo, se faga todo o posible por difundir e divulgar a “Guía de atención a las mujeres con endometriosis en el Sistema Nacional de Salud (SNS)”, que recolle as principais definicións sobre esta enfermidade e os itinerarios de atención para facer fronte á mesma. Así coma lle solicito que desenvolva a súa tarefa de sensibilizar á comunidade médica ante unha enfermidade de tratamento complexo e con grande afectación na calidade de vida das mulleres, como é a endometriose, para que non se produzan máis situacións como a que estou a denunciar.

E para que así conste onde sexa necesario, asino a presente.

Sinatura e data

**ANEXOS**

1.Guía Clínica Estatal sobre endometriose.

2.Informes médicos